CELEX: 62015TN0591
Language: bg
Date: 2015-10-13 00:00:00
Title: Дело T-591/15: Жалба, подадена на 13 октомври 2015 г. — Transavia Airlines/Комисия

30.11.2015   
            
            
               BG
            
            
               Официален вестник на Европейския съюз
            
            
               C 398/74
            
         Жалба, подадена на 13 октомври 2015 г. — Transavia Airlines/Комисия
   (Дело T-591/15)
   (2015/C 398/87)
   Език на производството: нидерландски
   
      Страни
   
   
      Жалбоподател: Transavia Airlines (Схипхол, Нидерландия) (представители: R. Elkerbout и M. R. Baneke, адвокати)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени член 1, параграф 3 и членове 3, 4 и 5 (доколкото се отнасят до член 1, параграф 3) от решението на Европейската комисия,
            
         
               —
            
            
               да осъди Европейската комисия да заплати съдебните разноски.
            
         
      Основания и основни доводи
   
   Жалбоподателят иска частична отмяна на Решение (ЕС) 2015/1227 на Комисията от 23 юли 2014 година относно държавна помощ SA.22614 (C 53/07), приведена в действие от Франция в полза на Търговско-промишлената камара на Pau-Béarn, Ryanair, Airport Marketing Services и Transavia (нотифицирано под номер C(2014) 5085) (ОВ L 201, 2015 г., стр. 109).
   В подкрепа на жалбата си жалбоподателят излага шест основания.
   
               1.
            
            
               Първо основание: нарушение на принципа на добра администрация съгласно член 41 от Хартата на основните права на Европейския съюз и на правото на защита.
               
                           —
                        
                        
                           преди издаването на обжалваното решение на жалбоподателя не е дадена възможност да изрази становището си.
                        
                     
                           —
                        
                        
                           Комисията не е имала право да отхвърли искането на жалбоподателя от 25 август 2015 г. за достъп до определени документи от преписката.
                        
                     
         
               2.
            
            
               Второ основание: нарушение на член 107, параграф 1 ДФЕС, тъй като предполагаемата държавна помощ неправилно е приписана на френската държава.
               
                           —
                        
                        
                           Комисията неправилно е приела, че „Търговско-промишлената камара на Pau-Béarn“ е публичен орган.
                        
                     
                           —
                        
                        
                           Комисията си противоречи при преценката на характера на „Търговско-промишлената камара на Pau-Béarn“.
                        
                     
         
               3.
            
            
               Трето основание: нарушение на член 107, параграф 1 ДФЕС, тъй като критерият за оператор в условията на пазарна икономика е приложен неправилно.
               
                           —
                        
                        
                           Комисията не е мотивирала достатъчно защо използва критерия за рентабилност вместо да направи сравнение с пазарната цена.
                        
                     
                           —
                        
                        
                           Комисията погрешно е приложила критерия за рентабилност, като не е взела предвид мотивите на летище По да сключи договор с жалбоподателя, използвала е твърде кратък период от време и не е посочила ясно какви приходи и предимства за летище По е взела предвид.
                        
                     
         
               4.
            
            
               Четвърто основание: нарушение на член 107, параграф 1 ДФЕС, тъй като неправилно е приела, че предполагаемото икономическо предимство е избирателно.
            
         
               5.
            
            
               Пето основание: нарушение на член 107, параграф 1 ДФЕС, тъй като не е проверено дали предполагаемото икономическо предимство има реални негативни последици за конкуренцията.
            
         
               6.
            
            
               Шесто основание: нарушение на член 107, параграф 1 ДФЕС и член 108, параграф 2 ДФЕС, тъй като Комисията е допуснала грешка при преценката и неправилно е тълкувала правото, като е приела, че помощта на жалбоподателя съответства на натрупаните загуби на летище По за периода 2006 — 2009 г., въпреки че всъщност е трябвало да проучи какво предимство действително е било предоставено на жалбоподателя.